
	–	wara li kkunsidra s-sentenzi tal-Qorti tal-Ġustizzja tal-UE tas-16 ta’ Frar 2022 fil-Kawżi C-156/21 L-Ungerija vs Il-Parlament u l-Kunsill u C-157/21 Il-Polonja vs Il-Parlament u l-Kunsill1a li jikkonfermaw il-legalità tar-Regolament dwar il-Kundizzjonalità,
1a ECLI:EU:C:2022:97 u ECLI:EU:C:2022:98.


Or. <Original>{EN}en</Original>



</Amend>


<PathFdR>AM\1342225MT.docx</PathFdR>		PE<NoPE>783.022</NoPE><Version>v01-00</Version>
MT	Magħquda fid-diversità	MT
<Amend><Date>{22/04/2026}22.4.2026</Date>	<ANo>A10-0080</ANo>/<NumAm>51</NumAm>
Emenda		<NumAm>51</NumAm>
<RepeatBlock-By><By><Members>Daniel Freund</Members>
<AuNomDe>{Verts/ALE}f’isem il-Grupp Verts/ALE</AuNomDe>
</By></RepeatBlock-By>
<TitreType>Rapport</TitreType>	A10-0080/2026
<Rapporteur>Julien Sanchez</Rapporteur>
<Titre>Il-protezzjoni tal-interessi finanzjarji tal-Unjoni Ewropea – il-ġlieda kontra l-frodi – rapport annwali 2024</Titre>
<DocRef>(2025/2238(INI))</DocRef>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 25b (ġdida) </Article>
	

	Mozzjoni għal riżoluzzjoni
	Emenda

	
	–	wara li kkunsidra l-investigazzjoni li għaddejja u miftuħa mill-UPPE f’Lulju 2025 dwar l-allegat użu ħażin tal-fondi tal-Unjoni mill-eks Grupp Identità u Demokrazija tal-Parlament Ewropew,

	2a.	Jiddispjaċih għall-fatt li mhux l-Istati Membri kollha jipparteċipaw fl-UPPE, u dan joħloq lakuni fl-infurzar li jdgħajfu l-kapaċità tal-UE li tipproteġi l-interessi finanzjarji tagħha fuq bażi uniformi; jinnota li l-UPPE ħareġ għadd sinifikanti ta’ Ordnijiet ta’ Investigazzjoni Ewropej u talbiet għal assistenza legali reċiproka li jinvolvu Stati Membri mhux parteċipanti fl-UPPE fl-2024, li joħolqu piżijiet proċedurali addizzjonali u riskju ta’ telf ta’ evidenza; itenni t-talba lill-Istati Membri kollha li fadal mhux parteċipanti fl-UPPE biex jissieħbu fl-UPPE mingħajr aktar dewmien;

	3.	Jissottolinja li l-istat tad-dritt huwa pedament tal-UE u huwa essenzjali għall-protezzjoni tal-interessi finanzjarji tal-UE fl-Istati Membri kollha; jisħaq li l-mekkaniżmu ta’ kundizzjonalità tal-istat tad-dritt irid jiġi applikat meta l-ksur jaffettwa direttament il-baġit tal-UE; jissottolinja li d-deċiżjonijiet biex jiġu protetti l-interessi finanzjarji tal-UE jridu jkunu bbażati fuq sejbiet tekniċi u legali; jistieden lill-Kummissjoni tiżgura użu konsistenti u proporzjonat tal-mekkaniżmu, filwaqt li tirrispetta r-responsabbiltà primarja tal-Istati Membri għar-rispett tal-prinċipji tal-istat tad-dritt u l-iżgurar tal-koerenza fl-istrumenti kollha tal-UE;
	3.	Jissottolinja li l-istat tad-dritt huwa pedament tal-UE u huwa essenzjali għall-protezzjoni tal-interessi finanzjarji tal-UE fl-Istati Membri kollha; jisħaq li l-mekkaniżmu ta’ kundizzjonalità tal-istat tad-dritt irid jiġi applikat meta l-ksur tal-indipendenza ġudizzjarja, tal-kapaċità ta’ prosekuzzjoni, tar-responsabbiltà jew tat-trasparenza jaffettwa jew jirriskja li jaffettwa l-ġestjoni finanzjarja tajba tal-baġit tal-UE, f’konformità mal-ġurisprudenza stabbilita tal-Qorti tal-Ġustizzja; jissottolinja li d-deċiżjonijiet biex jiġu protetti l-interessi finanzjarji tal-UE jridu jkunu bbażati fuq sejbiet tekniċi u legali; jistieden lill-Kummissjoni tiżgura użu konsistenti u proporzjonat tal-mekkaniżmu, filwaqt li tirrispetta r-responsabbiltà primarja tal-Istati Membri għar-rispett tal-prinċipji tal-istat tad-dritt u l-iżgurar tal-koerenza fl-istrumenti kollha tal-UE;

	3a.	Jinnota bi tħassib serju d-deterjorament kontinwu tal-istat tad-dritt f’ċerti Stati Membri, b’mod partikolari fl-Ungerija, fejn ripetutament ġew identifikati riskji sistemiċi għall-interessi finanzjarji tal-Unjoni, inkluż mill-Qorti Ewropea tal-Awdituri, l-OLAF u l-UPPE; ifakkar li f’Diċembru 2022, il-Kunsill issospenda EUR 6,3 biljun f’fondi ta’ koeżjoni għall-Ungerija skont ir-Regolament dwar il-Kundizzjonalità, u li ammonti sostanzjali għadhom iffriżati minħabba tħassib mhux solvut dwar l-oqfsa tal-akkwist pubbliku u kontra l-korruzzjoni; jisħaq li dawn is-sejbiet mhumiex politiċi iżda bbażati fuq evidenza oġġettiva, dokumentata u vverifikata ripetutament; itenni li l-kundizzjonalità tal-istat tad-dritt mhijiex strument politiku iżda salvagwardja għall-baġit tal-Unjoni, li għandha tiġi applikata b’mod konsistenti kull fejn jimmaterjalizzaw ir-riskji;

	25a.	Jirrikonoxxi r-rwol essenzjali li għandhom l-organizzazzjonijiet tas-soċjetà ċivili, l-organizzazzjonijiet mhux governattivi u t-trade unions fil-monitoraġġ tal-użu tal-fondi tal-Unjoni, ir-rapportar ta’ frodi suspettata, l-appoġġ għall-informaturi u l-għoti ta’ skrutinju indipendenti li jikkomplementa l-ħidma tal-korpi tal-UE kontra l-frodi; jirrifjuta kwalunkwe tentattiv biex jiġi strumentalizzat it-tħassib dwar l-użu tal-fondi tal-Unjoni minn organizzazzjonijiet mhux governattivi bil-għan li jiġu ġġustifikati restrizzjonijiet ġeneralizzati fuq is-soċjetà ċivili; ifakkar li r-restrizzjonijiet sproporzjonati fuq l-organizzazzjonijiet tas-soċjetà ċivili huma fihom infushom sinjal ta’ allarm dwar id-deterjorament tal-istat tad-dritt;

	43a.	Jisħaq li l-kampanji ta’ diżinformazzjoni bbażati fuq l-IA mmirati lejn l-istituzzjonijiet tal-UE, inkluż kontenut ikkoordinat imfassal biex jimmina l-fiduċja fil-korpi kontra l-frodi, il-baġit tal-Unjoni u l-istat tad-dritt, jirrappreżentaw riskju dirett għall-interessi finanzjarji tal-Unjoni billi jdgħajfu l-appoġġ pubbliku għall-mekkaniżmi protettivi u billi jipprovdu kopertura għal prattiki frawdolenti; jistieden lill-Kummissjoni, f’kooperazzjoni mal-OLAF, l-UPPE u l-Europol, tiżviluppa kapaċità fl-UE kollha biex tidentifika, tiddokumenta u tiġġieled kampanji ta’ diżinformazzjoni bbażati fuq l-IA mmirati lejn il-governanza finanzjarja tal-Unjoni;

	53.	Ifakkar li l-mekkaniżmu ta’ kundizzjonalità baġitarja stabbilit mir-Regolament dwar il-Kundizzjonalità huwa għodda regolata legalment biex jiġu evitati riskji għall-baġit tal-UE; jinnota li l-applikazzjoni tiegħu tista’, madankollu, tiġi ġġustifikata biss fejn ikun hemm rabta diretta, reali u murija bejn in-nuqqasijiet misjuba u l-ħsara għall-interessi finanzjarji tal-UE; jesprimi t-tħassib tiegħu li kwalunkwe estensjoni tal-kamp ta’ applikazzjoni tiegħu lil hinn minn dan l-iskop baġitarju tmur kontra l-ispirtu tat-Trattati u l-prinċipju tal-proporzjonalità; ifakkar li l-leġittimità ta’ dan il-mekkaniżmu hija bbażata fuq applikazzjoni strettament oġġettiva, ħielsa minn kwalunkwe kunsiderazzjoni politika, u li tirrispetta t-trattament ugwali bejn l-Istati Membri; jinnota li l-implimentazzjoni tiegħu qajmet sfidi prattiċi u operazzjonali, kif enfasizzat mir-rapport speċjali 03/2024 tal-QEA dwar l-istat tad-dritt fl-UE; jistieden lill-Kummissjoni tapplika l-mekkaniżmu b’mod konsistenti u trasparenti abbażi ta’ evidenza oġġettiva;
	53.	Ifakkar li l-mekkaniżmu ta’ kundizzjonalità baġitarja stabbilit mir-Regolament dwar il-Kundizzjonalità huwa għodda regolata legalment biex jiġu evitati riskji għall-baġit tal-UE; ifakkar li r-Regolament dwar il-Kundizzjonalità huwa salvagwardja baġitarja mfassla biex tipproteġi l-baġit tal-Unjoni fejn ksur tal-prinċipji tal-istat tad-dritt jaffettwa jew jirriskja serjament li jaffettwa l-ġestjoni finanzjarja tajba tal-interessi finanzjarji tal-Unjoni; ifakkar li l-Qorti tal-Ġustizzja fil-Kawżi C-156/21 u C-157/21 ikkonfermat il-legalità tar-Regolament dwar il-Kundizzjonalità u l-kamp ta’ applikazzjoni wiesa’ tiegħu fil-protezzjoni tal-baġit tal-Unjoni minn ksur tal-istat tad-dritt; ifakkar li l-leġittimità ta’ dan il-mekkaniżmu hija bbażata fuq applikazzjoni oġġettiva, ħielsa minn standards doppji; jisħaq li n-nuqqasijiet sistemiċi fl-indipendenza ġudizzjarja, fl-oqfsa kontra l-korruzzjoni u fil-kapaċità ta’ prosekuzzjoni jistgħu jikkostitwixxu tali riskju anke qabel ma jiġi kkwantifikat telf finanzjarju dirett u speċifiku; jistieden lill-Kummissjoni tapplika r-Regolament dwar il-Kundizzjonalità fil-ħin u b’mod konsistenti kull fejn dan l-istandard jiġi ssodisfat, u tirrapporta kull sena lill-Parlament dwar il-valutazzjoni tagħha tar-riskji tal-istat tad-dritt għall-baġit tal-Unjoni f’kull Stat Membru;

	54.	Isostni li l-integrità u r-reputazzjoni tal-istituzzjonijiet, il-korpi, l-uffiċċji u l-aġenziji tal-UE huma element ewlieni tal-fiduċja taċ-ċittadini; jemmen li l-obbligu ta’ rendikont fl-użu tar-riżorsi tal-baġit tal-UE huwa kruċjali għal-leġittimità demokratika, u li r-rekwiżiti relatati mat-trasparenza u l-protezzjoni tal-interessi finanzjarji tal-UE jridu japplikaw bl-istess mod għal kull benefiċjarju u mingħajr eċċezzjoni f’kull istituzzjoni tal-UE, inkluż il-Parlament, sabiex jiġu ggarantiti ġestjoni finanzjarja tajba u kontrolli effettivi għall-fondi pubbliċi;
	54.	Ifakkar li d-dmir li jiġu protetti l-interessi finanzjarji tal-UE japplika bl-istess mod għall-benefiċjarji kollha tal-fondi tal-Unjoni, inklużi l-gruppi politiċi li joperaw fi ħdan il-Parlament Ewropew; jinnota li l-investigazzjonijiet u l-azzjonijiet ta’ rkupru li jikkonċernaw l-użu ħażin suspettat tal-fondi tal-Unjoni mill-eks Grupp Identità u Demokrazija jenfasizzaw l-importanza ta’ kontrolli interni robusti, verifika ex post effettiva u mekkaniżmi ta’ rkupru rapidi fi ħdan l-amministrazzjoni tal-Parlament; jistieden lill-amministrazzjoni tal-Parlament tlesti l-proċedimenti ta’ rkupru pendenti kollha mingħajr dewmien u tirreferi kwalunkwe evidenza ta’ nefqa irregolari lill-OLAF u lill-UPPE; jisħaq li l-kredibbiltà tal-arkitettura tal-UE kontra l-frodi tiddependi mill-applikazzjoni konsistenti tagħha għall-benefiċjarji kollha, inklużi dawk fil-Parlament innifsu;

	54a.	Jinnota li l-amministrazzjoni tal-Parlament sabet li mill-anqas EUR 4 333 635,78 tal-approprjazzjonijiet tal-partita baġitarja 400 ntefqu bla bżonn mill-eks Grupp Identità u Demokrazija matul il-leġiżlatura 2019–2024, u li l-UPPE fetaħ investigazzjoni f’Lulju 2025 dwar l-allegat użu ħażin tal-fondi tal-Unjoni mill-grupp; jisħaq li l-kredibbiltà tal-arkitettura tal-Unjoni kontra l-frodi tirrikjedi l-applikazzjoni konsistenti ta’ miżuri ta’ trasparenza, responsabbiltà u rkupru għall-benefiċjarji kollha mingħajr eċċezzjoni; jistieden lill-amministrazzjoni tal-Parlament, b’mod parallel mal-investigazzjoni kriminali tal-UPPE, tieħu miżuri protettivi interim amministrattivi lejn l-interessi finanzjarji tal-Unjoni; iqis li x-xoljiment tal-Grupp Identità u Demokrazija fl-2024 u l-proċedimenti finanzjarji li rriżultaw urew li l-qafas attwali mhuwiex adegwat biex jiżgura l-identifikazzjoni, ir-rapportar u l-irkupru f’waqthom; jistieden lill-Bureau tal-Parlament jirrieżamina u jsaħħaħ b’mod urġenti l-qafas ta’ kontroll finanzjarju intern applikabbli għall-gruppi politiċi fil-Parlament Ewropew;

